CELEX: 62011CN0100
Language: sk
Date: 2011-03-02 00:00:00
Title: Vec C-100/11 P: Odvolanie podané 2. marca 2011 : Helena Rubinstein, L’Oréal proti rozsudku Všeobecného súdu (tretia komora) zo 16. decembra 2010 vo veci T-345/08, Helena Rubinstein SNC, L’Oréal SA/Úrad pre harmonizáciu vnútorného trhu (ochranné známky a vzory), Allergan, Inc.

14.5.2011   
            
            
               SK
            
            
               Úradný vestník Európskej únie
            
            
               C 145/12
            
         Odvolanie podané 2. marca 2011: Helena Rubinstein, L’Oréal proti rozsudku Všeobecného súdu (tretia komora) zo 16. decembra 2010 vo veci T-345/08, Helena Rubinstein SNC, L’Oréal SA/Úrad pre harmonizáciu vnútorného trhu (ochranné známky a vzory), Allergan, Inc.
   (Vec C-100/11 P)
   2011/C 145/17
   Jazyk konania: angličtina
   
      Účastníci konania
   
   
      Odvolateľky: Helena Rubinstein SNC, L’Oréal SA (v zastúpení: A. von Mühlendahl, Rechtsanwalt)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Allergan, Inc.
   
      Návrhy odvolateliek
   
   Odvolateľky navrhujú Súdnemu dvoru, aby
   
               —
            
            
               zrušil rozsudok Všeobecného súdu zo 16. novembra 2010 v spojených veciach T-345/08 a T-357/08,
            
         
               —
            
            
               zamietol odvolanie podané spoločnosťou Allergan, Inc. proti rozhodnutiam výmazového oddelenia ÚHVT z 28. marca 2007 vo veci 1118 C (Helena Rubinstein SNC, BOTOLIST) a zo 4. apríla 2007 vo veci 1120 C (L’Oréal SA, BOTOCYL),
            
         
               —
            
            
               zaviazal ÚHVT na náhradu trov konania pred Súdnym dvorom a Všeobecným súdom, ako aj na náhradu trov konania pred odvolacím senátom ÚHVT.
            
         
      Odvolacie dôvody a hlavné tvrdenia
   
   Odvolateľky tvrdia, že napadnutý rozsudok treba zrušiť z týchto dôvodov:
   
                
            
            
               Všeobecný súd porušil článok 52 ods. 1 nariadenia č. 40/94 o ochrannej známke spoločenstva (1) v spojení s článkom 8 ods. 5 tohto nariadenia tým, že rozhodol, že ÚHVT správne konštatoval, že staršie ochranné známky, ktorých sa dovolávala spoločnosť Allergan, Inc., majú dobré meno a že používanie sporných prihlasovaných ochranných známok by neprávom využívalo rozlišovaciu spôsobilosť alebo dobré meno starších ochranných známok alebo by ich poškodzovalo.
            
         
                
            
            
               Všeobecný súd porušil článok 115 nariadenia o ochrannej známke spoločenstva v spojení s článkom 1 pravidlom 38 ods. 2 nariadenia Komisie (ES) č. 2868/95 (2) z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva, v znení zmien a doplnení (ďalej len „pravidlo 38“ alebo „vykonávacie nariadenie“), tým, že zohľadnil dôkazy, ktoré neboli predložené v jazyku konania.
            
         
                
            
            
               Všeobecný súd porušil článok 63 nariadenia o ochrannej známke spoločenstva tým, že preskúmal a potvrdil sporné rozhodnutie na základe nesprávnych právnych kritérií.
            
         
                
            
            
               Všeobecný súd porušil článok 73 nariadenia o ochrannej známke spoločenstva tým, že rozhodol, že sporné rozhodnutia nie sú nedostatočne odôvodnené.
            
         
      (1)  Ú. v. ES L 11, s. 1; Mim. vyd. 17/001, s. 146.
   
      (2)  Ú. v. ES L 303, s. 1; Mim. vyd. 17/001, s. 189.